Kurd di hilbijartina giştî ya Tirkîye de geşbîn in
Di bizavekê da ku ew qanun ji wan bigrit endamêt wê partîya Kurdî bi navê berbijarêt serbixwe xwe berbijar dikin da piştî têne hilbijar
Li demê ku bizavkarêt netewexwaz yêt Kurd ku ji bingehêt xwo li Diyarbekirê bo berîkanêt hilbijartina birê dikevin, firokeyêt şerker yêt Tirk hindav bajêrî difirin da bo nîşan dana hêz û desthilata xwo. Li mehêt buhurî leşkerê Tirk li herêma başûra rojhilata wî welatî kom bûne bo bersîngirtina komela cudaxwaz ya Kurdî, Partîya Kargerêt Kurdistanê PKK. Xirvebûna leşkerî li wê herêmê jiber nûbûna hêrîşêt PKK ye û li dû gotina şarezayan jiber kêmbûna piştevanêt Partîya Dadperwerîyê û Pêşveçûnê ya desthilatdar e bo hilbijartinêt heyva heft-Tîrmehê. Hêza Leşkerî berdewam gotîye ku partîya li ser desthilatê beramberî cudaxwazî û terorîzma Kurdî xemsar bûye. Leşkerê Tirkîye ku xwe bi parêzerê rêbaza Ilmanî ya damezirênerê Tirkîye hevçerx Mistefa Kemal Ataturk dide nasîn li mêj e ji partîya desthilatê ku rih û rişalêt Îslamî hene, şik û gumana dibet. Partîya netewexwaza Kurdi di bizava xwe ya sîyasî da bipêş dikevit. Demê digel berbijareka Kurd ya bi navê Gulten Kîşanak berev bi gundê Gullu bo wergirtina piştevanîyê diçûn, me çend nuqtêt vekolînê yêt leşkerî dîtin. Kîşanak dibêjet min evro em bi şens in; serbaz gundîyêt wê ne û weye dîyar e piştevanîya wê dikin, lê ew dibêjit hemî caran ew wisa nabit. Dibêjît “Li vêrê bû ku wan duhî em rawestandin û berê xwe da nasnameyan, serbaz li hemî erda bûn û hindek ji wan berê tivengan dabûne me. Tanq jî hebûn; serbazan bo çend saetan vekolîn li ser hemî tirimbêlan kir, wan zorîya xwe nîşan da, da bêjine herkesekî ku hemî kar û bar di destê wan da ye. Em nûke piçekî hînî vî destûdarî bûyne, lê em hêjta gelekî bi xem in ku li hilbijartinên demokratî jî bi vî awayî reftar digel me tête kirin.” Piştî du saetan em mayine bi rêve em gehîştine gundê Gullu. Ew gund bi dehan salan bûye navenda şerrê navbera cudaxwazan û leşkerê Tirkîye. Pitir ji 30 hezar kesan li wî şerrî hatine kuştin ku bahra pitir gundî bûn wekî xelkê li vêrê dijîn. Bi germî bi xêrhatina Kîşanak hate kirin. Berîkana hilbijartina li vêrê jî wek bajêrên herêmê germ e, bi wê bawerê ku dengêt wan bêne girtin. Her çende denge li vê herêmê bahra pitir dengêt xwe didine partîya netewexwaza Kurdî, lê ew partî ne şîyaye ku çi kursîyan li parlamanî bi destve bînit. Weku her gundîyekî Hesen di vê bawerîyê de ye ku hilbijartina vê carê ya bi taybet e. Dibêje; “Her hilbijartin girîng e belê ev hilbijartin zêdetir girîng e, jiber ku nabît %10 kêmtir denga bînin û heta niha dengên me belaş çûne û partîyên din mefalê wergirtine, lê vê helê berbijarên me dibeneve û dibine du luguhû dengên me li parlamanê.” Kîşanak guhê xwe da Hesenî û got ew hêjta çaverê diket berî roja hilbijartinan rûbirû gelek astengan bibit. Piştî daxwaza hilbijartinan hatîye kirin hikumetê bilez û bez pêdaçûn biser qanunê da kir da bo berbijarêt serbixwe bi zehmettir lê biket bêne hilbijartin. Gotin hene ku ji hindek dengdaran hatîye xwestin ku li bajêrên dûr dengêt xwe bidin, lê xanim Kîşanak wek berbijarêt dî yêt serbixwe hêjta ya piştrast e. Dibêjit; “ Ev hilbijartin ya girîng e jiber ku Tirkîye asê bûye; yan wê hikumeteka demokratîk hebit yan jî rêbazêt tepeser kirinê weku berê dê bikar bînit. Em hîvîdarin ku li van hilbijartinan alîyên demokrat biserkevin da bo danana bijarên demokrasîyê û aştîyê harîkarîyê biken. Em dê bo çareserîyê bizavê bikeyn, ne bo alozkarîyan. Eve jî dê di parlamanê da bît. Hêvîya xelkê jî eve ye, jiber hindê ev hilbijartine ya girîng e.” Peyva durreya dinav Kurdan da gelek caran tête bihîstin. Wa tête bawer kirin ku ji sed hezar serbazêt Tirk yêt li herêmê herroj digel cudaxwazêt Kurd bi şerr diçin. Li ser hindê ra ku hejmareka mezin ya leşkerî li wê herêmê heye û PKK careka dî ya hêrîşa diket lê digel hindê hîvîyek heye ku ev hilbijartine dê destpêkek bît bo proseka nû ku têda deng cihê tivengê bigrit.